Държавен вестник, бр. 94, 2016 г., стр. 79

БРОЙ  94	
Д Ъ Р Ж А В Е Н  В Е С Т Н И К 	
СТР.  79  
ЗАПОВЕД № ЗАМ-1127/32-309809  
от 4 ноември 2016 г.
На основание чл. 66б, ал. 2 от Закона за мит­
ниците нареждам: 
Определям изискванията за обмена и съхране­
нието на информация посредством използването 
на средства за електронна обработка на данни, 
както следва:
І. Общи положения
1. Електронният обмен на информация относ­
но декларациите по чл. 6 и чл. 15 от Регламент 
(ЕС) № 952/2013 на Европейския парламент и 
на Съвета от 9 октомври 2013 г. за създаване 
на Митническия кодекс на съюза (Регламента) 
между митническите органи и лицето по чл. 1, 
т. 4 от Регламента може да се извършва чрез: 
1.1. директен обмен на съобщения между мит­
ническата информационна система и информа­
ционната система на лицето чрез предварително 
изградена връзка от тип „система-система“;
1.2. въвеждане на информацията, изисквана 
за изпълнение на митническите формалности, в 
митническата информационна система чрез Web 
интерфейса на Е-портала на Агенция „Митници“.
2. За подаване по електронен път на инфор­
мацията по тази заповед е необходимо лицето: 
2.1. да притежава усъвършенстван електронен 
подпис, основан на квалифицирано удостовере­
ние за електронни подписи, или квалифициран 
електронен подпис съгласно изискванията на 
Регламент (ЕС) № 910/2014 на Европейския пар­
ламент и на Съвета от 23 юли 2014 г. относно 
електронната идентификация и удостоверителните 
услуги при електронни трансакции на вътрешния 
пазар и за отмяна на Директива 1999/93/ЕО и 
Закона за електронния документ и електронните 
удостоверителни услуги;
2.2. да бъде регистриранo за електронен обмен 
на информация с Агенция „Митници“ по реда 
на тази заповед;
2.3. да е обезпечилo изискванията по тази 
заповед за обмен на информацията чрез предвари­
телно изградена връзка от тип „система-система“ 
в случаите на т. 1.1.
3. Лице, което подава пред митническите 
органи митническа декларация, декларация за 
временно складиране, обобщена декларация за 
въвеждане, обобщена декларация за напускане, 
декларация за реекспорт или уведомление за 
реекспорт, носи отговорностите по чл. 15, пара­
граф 2 от Регламент (ЕС) № 952/2013 и за целия 
електронен обмен на информация с митническа­
та администрация, като се отчита съответната 
специфика.
4. Електронният обмен на информация по тази 
заповед се осъществява съгласно изискванията, 
заложени в спецификациите на електронните 
системи, публикувани на Е-портала на Агенция 
„Митници“ и утвърдени със заповед на директора 
на Агенция „Митници“, и реализираните функ­
ционалности на електронния портал на Агенция 
„Митници“ за подаване на информацията в ин­
формационните системи на администрацията 
чрез Web интерфейс. 
5. Електронните системи на Агенция „Мит­
ници“ са достъпни за подаване на информация 
по всяко време.
6. Приемането, обработката на подадената 
информация и времето за отговор при обмена е 
в съответствие с разпоредбите на митническото 
законодателство, правилата и условията, дадени 
в спецификациите по т. 4 за съответните елек­
тронни системи, като се отчита спецификата и 
компетентността на митническото учреждение, 
към което е подадена информацията.
7. Не се обработва подадена информация, която: 
7.1. не е подписана с усъвършенстван електро­
нен подпис, основан на квалифицирано удосто­
верение за електронни подписи или квалифици­
ран електронен подпис, съгласно изискванията 
на Регламент (ЕС) № 910/2014 на Европейския 
парламент и на Съвета и Закона за електронния 
документ и електронните удостоверителни услуги;
7.2. не съответства на структурата, определена 
в спецификацията по т. 4;
7.3. съдържа изпълним код или други форми, 
нарушаващи сигурността на митническата ин­
формационна система.
8. Митническата информационна система 
протоколира чрез системни записи на датата и 
часа извършването на следните действия: 
8.1. получаване на информация за митническа 
декларация;
8.2. приемане на митническа декларация;
8.3. изпращане от митническата информаци­
онна система на съобщение за откритите грешки 
в резултат на формален и логически контрол;
8.4. начало и край на проверката на митни­
ческа декларация;
8.5. вземане на решение за извършване на 
проверка на стоките;
8.6. вземане на решение от митническия орган 
за вдигането на стоките;
8.7. получаване на искане за анулиране на 
електронната митническа декларация и вземане 
на съответните решения от митническия орган;
8.8. други действия, свързани с митническото 
оформяне на стоките.
9. Лицето, което ще обменя информация с мит­
ническата информационна система чрез връзка 
тип „система-система“ по т. 1.1 от тази заповед, 
трябва самостоятелно и за своя сметка да:
9.1. комплектува своята информационна систе­
ма с необходимите апаратни, системни, мрежови 
и телекомуникационни средства, като връзката 
се осъществява с криптиран мрежов канал;
9.2. осигури необходимите програмни и тех­
нически средства за защита на информацията;
9.3. осигури необходимата свързваемост между 
своята информационна система и митническата 
информационна система;
9.4. при електронния обмен на информация 
се спазват и техническите изисквания за кому­
никационно оборудване и сигурност съгласно 
приложение № 1;
9.5. осигури информационната система, чрез 
която ще предоставя информация към митни­
ческата администрация съгласно тази заповед, 
да е съвместима с информационната система на 
Агенция „Митници“ и напълно да отговаря на 
заложените изисквания за обмен на съобщения, 
дадени в публикуваните на Е-портала на Агенция 
„Митници“ спецификации, и да не възпрепятства 
бизнес процесите и митническия контрол;